РЕПУБЛИКА БЪЛГАРИЯ
      	       	          ЧЕТИРИДЕСЕТО НАРОДНО СЪБРАНИЕ 

КОМИСИЯ ПО ЗДРАВЕОПАЗВАНЕТО

Д О К Л А Д

Относно: Проект на решение за преобразуване на Медицинския колеж – Враца, във Филиал – Враца, в структурата на Медицинския университет – София,             № 902-03-4, внесен от Министерски съвет на 12 май 2009 г.  
			
На свое извънредно заседание, проведено на 20 май 2009 г., Комисията по здравеопазването разгледа и обсъди проект на решение за преобразуване на Медицинския колеж – Враца, във Филиал – Враца, в структурата на Медицинския университет – София,  № 902-03-4, внесен от Министерски съвет на 12 май 2009 г.  
На заседанието присъстваха заместник-министърът на здравеопазването д-р Емил Райнов, директорът на Дирекция „Политика във висшето образование” в Министерство на образованието и науката г-жа Мария Фъртунова, представители на Медицински Университет - София и на съсловните организации в сферата на здравеопазването. 
Проектът за решение и мотивите към него бяха представени от г-жа Мария Фъртунова, която уточни, че проектът за преобразуване е изготвен в съответствие с изискванията на Закона за висшето образование и е представен за оценка в Националната агенция за оценяване и акредитация (НАОА). С решение на Акредитационния съвет на агенцията от 24 юли 2008 г. (Протокол № 24) проектът е получил положителна оценка.
Ръководството на висшето училище е предприело необходимите мерки за изпълнение на препоръките на НАОА за привеждане в съответствие със Закона за висшето образование на академичния състав на основен трудов договор във филиал - Враца.
Преобразуването на Медицинския колеж - Враца, във филиал - Враца, в структурата на висшето училище, е необходимо условие за провеждане на обучението по специалностите от регулираните професии „Медицинска сестра" и „Акушерка" в съответствие със Закона за здравето, Закона за висшето образование и държавните изисквания.

Въз основа на проведеното обсъждане и единодушно гласуване “За”, Комисия по здравеопазването предлага на Народното събрание да приеме проект на решение за преобразуване на Медицинския колеж – Враца, във Филиал – Враца, в структурата на Медицинския университет – София,  № 902-03-4, внесен от Министерски съвет на 12 май 2009 г.  

					            Председател НА
				        	КОМИСИЯ ПО ЗДРАВЕОПАЗВАНЕТО:

						        Доц. д-р борислав китов